BBC Hausa - News - Ana yunkurin sasantawa da wakilan mayakan Islama na Mali
An sabunta: 16 ga Nuwamba, 2012 - An wallafa a 15:33 GMT
Shugaba Blaise Compaore na Burkina Faso
Shugaban kasar Burkina Faso, Blaise Compaore, na wani kokarin sasantawa tsakanin wasu daga cikin kungiyoyin masu kaifin kishin Islama da 'yan tawayen Abzinawa na kasar Mali da su ka kwace arewacin kasar bayan juyin mulkin da aka yi a watan Maris.
Ya ce yana tattaunawa ne da kungiyoyi biyu—wato Ansar Dine da kungiyar MNLA.
Ana wannan tattaunawa ne a daidai lokacin da kasashen Afirka ta Yamma ke shirin tura dakaru kasar ta Mali, domin yakar tawaye a arewacin kasar.
Tarayyar Afrika da Faransa, kasar da ta yiwa Malin mulkin mallaka, sun yi kira da a sasanta.
Najeriya dai ta ce za ta tura dakaru zuwa Malin a cikin makwanni masu zuwa.
Najeriya za ta tura soji Arewacin Mali
Mali: AU ta amince da shirin kai dakaru
ECOWAS za ta dauki matakin soji a Mali